Diari Oficial de la Generalitat Valenciana


Sumari del DOGV 9655, del 04-08-2023 (2023/8361)

RESOLUCIÓ de 9 de desembre de 2022, de la Direcció General d'Indústria, Energia i Mines, per la qual s'atorga autorització administrativa prèvia i autorització administrativa de construcció per a la modificació per instal·lació de sis (6) transformadors d'intensitat i dos (2) interruptors automàtics en sengles posicions dels transformadors T-1 i T-2 existents i la renovació dels dos (2) seccionadors tripolars d'aquests a l'embarrat, tots aquests del parc de 132 kV de la subestació transformadora de 132/66/20 kV denominada «ST Elx Sud», titularitat d'I-DE Redes Eléctricas Inteligentes, SA Unipersonal, situada al terme municipal d'Elx . [2023/8361]
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9655

Data del DOGV
:   04-08-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/8361


Data del document
:   09-12-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 9 de desembre de 2022, de la Direcció General d'Indústria, Energia i Mines, per la qual s'atorga autorització administrativa prèvia i autorització administrativa de construcció per a la modificació per instal·lació de sis (6) transformadors d'intensitat i dos (2) interruptors automàtics en sengles posicions dels transformadors T-1 i T-2 existents i la renovació dels dos (2) seccionadors tripolars d'aquests a l'embarrat, tots aquests del parc de 132 kV de la subestació transformadora de 132/66/20 kV denominada «ST Elx Sud», titularitat d'I-DE Redes Eléctricas Inteligentes, SA Unipersonal, situada al terme municipal d'Elx [Expedient de referència ATRCCT/2017/91/03]. [2023/8361]  
Antecedents  
Amb data 5 de maig de 2017, Iberdrola Distribución Eléctrica, SA Unipersonal, a través de representant degudament acreditat, va presentar en el registre d'entrada del llavors Servei Territorial d'Indústria i Energia d'Alacant, un imprés normalitzat en què sol·licitava:  
- autorització administrativa prèvia per a la modificació per la renovació de seccionadors de barra i instal·lació de sis (6) transformadors d'intensitat en les dues (2) posicions de transformador de la subestació transformadora de 132/66/20 kV denominada «S.T. Elx Sud», situada al terme municipal d'Elx, província d'Alacant, i  
- autorització administrativa de construcció de l'esmentada modificació.  
Juntament amb l'escrit de presentació d'aquestes peticions s'acompanyava la següent documentació:  
- projecte tècnic administratiu, denominat «Projecte de dotació de dos interruptors de 132 kV, renovació de seccionadors de barres i instal·lació de sis transformadors d'intensitat en les dues posicions de transformador de 132/66/20 kV de la subestació denominada «S.T. Elx Sud»», de data 8 d'abril de 2017, acompanyat de declaració responsable de la persona tècnica competent projectista de data 10 de desembre de 2017,  
  
- declaració responsable de la persona tècnica competent projectista, de data 3 de maig de 2017, acreditativa del compliment de la normativa aplicable al projecte, conforme estableix l'article 53.1.b de la Llei 24/2013, de 26 de desembre, del sector elèctric, i  
- «Full resum de subestacions, centres de transformació i línies de transport i distribució d'energia elèctrica», de data 3 de maig de 2017, signat per la persona tècnica competent projectista i pel representant de la titular de la instal·lació.  
Amb data 8 de maig de 2017, el sol·licitant va acreditar en l'expedient l'abonament de les taxes administratives corresponents al tràmit instat.  
La instal·lació de distribució d'energia elèctrica per a la qual se sol·licita autorització se situa al terme municipal d'Elx, a la província d'Alacant, en el polígon 6, parcel·la 123, amb accés des de la carretera N-340 denominada carretera a Crevillent, en la intersecció amb l'A-7, concretament, en els terrenys de la subestació transformadora de distribució existent «S.T. Elx Sud» 132/66/20 kV en la parcel·la amb referència cadastral 93528C420507762451XF, i les coordenades georreferenciades UTM (fus 30, ETRS89) que defineixen la parcel·la són les següents X: 696064,72, Y: 4236448,68, X: 696152,71, Y: 4236463,61, X: 696173,59, Y: 4236358,23 i X: 696045,88, Y: 4236337,84, titularitat d'I-DE Redes Eléctricas Inteligentes, SA Unipersonal, com així consta en el projecte tècnic d'execució.  
El 9 de novembre de 2022, després d'un requeriment realitzat per aquesta direcció general, I-DE Redes Eléctricas Inteligentes, SA Unipersonal ha presentat l'abonament de la taxa complementària per la diferència de l'import del projecte tramitat 331.331,25 €, respecte al pressupost d'inversió final, incloent-hi la compra de l'aparellatge a instal·lar 449.600,90 €, ja que atés el temps transcorregut des de la sol·licitud, la previsió inicial era la reutilització d'aparellatge procedent d'altres instal·lacions, però no s'ha pogut dur a terme pel fet que aquest ha sigut emprat des de l'any 2017 en altres obres, per la qual cosa la instal·lació tindrà un nou aparellatge en la subestació.  
Consten com a antecedents relacionats amb la instal·lació objecte de modificació de la subestació, els següents actes administratius:  
- Acta posada en marxa dels dos transformadors G.E.E núm. 1 78.874 i 2n 81.100 de data 19 de juliol de 1972.  
- Resolució de 22 de desembre de 2005, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a l'ampliació de la subestació transformadora de 132/66/20 kV, denominada «S.T. Elx Sud», situada en el terme municipal d'Elx, provncia d'Alacant. Expedient ATRCCT/2005/62/03. (DOGV 5198, 14.02.2006).  
  
Amb data 9 de juliol de 2019, ha sigut publicat en el Butlletí Oficial del Registre Mercantil (núm. 129) la inscripció del canvi de denominació social d'«Iberdrola Distribució Elèctrica, SA Unipersonal» per la denominació «I-DE Redes Eléctricas Inteligentes, SA Unipersonal».  
En el mateix sentit, a data de la present resolució, I-DE Redes Eléctricas Inteligentes, SA Unipersonal, es troba inscrita en el Registre Administratiu de Distribuïdors amb el número de registre R1-001, (registre accessible des del lloc web del Ministeri per a la Transició Ecològica i Repte Demogràfic), inscripció per a la qual és necessari acreditar el compliment de les capacitats esmentades en els articles 37 i 121.3 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
La sol·licitud d'autorització administrativa ha sigut objecte d'informació pública als efectes previstos en l'article 9 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, durant el termini de 20 dies en:  
  
El Diari Oficial de la Generalitat Valenciana del 5 de febrer de 2018, (DOGV 8227).  
Així mateix, el projecte ha sigut exposat per a consulta pública en la següent adreça electrònica https://cindi.gva.es/es/web/energia/instal-lacions-electriques, en castellà i https://cindi.gva.es/va/web/energia/instal-lacions-electriques, en valencià, en l'apartat «Informació pública».  
D'acord amb la documentació que consta en l'expedient, no s'han presentat al·legacions.  
Conforme al procediment reglamentàriament establit, a fi que en el termini de vint dies presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es va remetre separata d'aquest, referida a la corresponent part de la instal·lació, a les següents administracions, organismes i empreses de servei públic o d'interés general, que tinguen béns o drets a càrrec seu i puguen ser afectats per aquesta, amb el resultat que, en síntesi, es detalla:  
  
- Ajuntament d'Elx. Consta en l'expedient escrit de l'Àrea d'Urbanisme, de data 11 de juliol de 2017, pel qual es concedeix la conformitat a la sol·licitud presentada.  
- Ministeri de Foment. Consta en l'expedient escrit de la Direcció General de Carreteres, Demarcació de Carreteres de l'Estat de la Comunitat Valenciana, Unitat de Carreteres d'Alacant, de data 11 de juliol de 2018, d'autorització d'obres de millora en la subestació elèctrica denominada «S.T. d'Elx Sud», situada en parcel·la confrontant amb la carretera N-340, en la zona d'afecció de l'esmentada carretera.  
- Administrador d'Infraestructures Ferroviàries (ADIF). Consta en l'expedient escrit d'ADIF, de data 3 de juliol de 2018, en què s'indica que no existeix cap zona d'afecció ferroviària.  
En relació amb el pronunciament ambiental de la instal·lació, el Servei d'Avaluació d'Impacte Ambiental, mitjançant informe de data 24 d'agost de 2017, ha manifestat que la instal·lació no està subjecta a declaració d'impacte ambiental, havent d'entendre's aquesta indicació de conformitat amb l'Informe sobre projectes de reforma en subestacions, de data 22 d'agost de 2017, de la Direcció General de Medi Natural i d'Avaluació Ambiental, en estimar que les modificacions consistents en la substitució d'equips o aparellatge existent per altres anàlegs, no tindran efectes adversos significatius sobre el medi ambient, d'acord amb els criteris indicats en l'article 7.2.c de la Llei 21/2013, d'avaluació ambiental.  
La modificació plantejada en el projecte tècnic presentat de l'«S.T. Elx Sud» relatiu a la present resolució té per objecte, en síntesi:  
  
- La instal·lació d'interruptors automàtics de 132 kV i transformadors d'intensitat de 132 kV per a protecció i mesurament en dues posicions de transformador en l'«S.T. Elx Sud». En total s'instal·laran dos (2) conjunts d'interruptor automàtic tripolar i tres (3) transformadors d'intensitat per a protecció i mesurament, en cadascuna de les posicions dels transformadors T-1 i T-2, de tensions 132/66/20 kV, i potències 60+30 MVA cadascun d'ells al parc intempèrie de 132 kV,  
  
- La substitució dels seccionadors de barres de 132 kV de les dues (2) posicions de transformador a les quals es dotarà d'interruptor i transformadors d'intensitat,  
- la substitució i reubicació de les autovàlvules de 132 kV i  
- la instal·lació de nous equips de protecció i control.  
No es contempla cap modificació en la resta de les instal·lacions.  
  
La necessitat d'aquesta instal·lació, com a requisit previ a justificar pel sol·licitant i a avaluar per l'òrgan competent per a la seua autorització, està determinada pel compromís de millorar les condicions d'operació, manteniment i qualitat del servei d'I-DE Redes Eléctricas Inteligentes, SA Unipersonal en les seues instal·lacions, per a la qual cosa ha proposat la renovació de seccionadors de barra i instal·lació de sis transformadors d'intensitat i dos interruptors automàtics en les dues posicions de transformador de la subestació transformadora de 132/66/20 kV denominada «S.T. Elx Sud».  
A l'efecte de la seua justificació ha d'indicar-se que la modificació de la subestació de transformació «S.T. Elx Sud», objecte de la present resolució, ha sigut prevista en l'addenda del Pla d'inversió 2021-2022 presentat per I-DE Redes Eléctricas Inteligentes, SA Unipersonal, destacant concretament:  
- En l'addenda del Pla d'inversió 2022, sobre el qual s'ha emés un informe favorable per aquesta direcció general, es va recollir l'actuació denominada «Elx Sud S.T. substitució S132 kV i S66 kV» en la subestació «S.T. Elx Sud», com a inversió prevista per al 2022, codi d'obra 063852410 denominada «Elx Sud ST Renovació sistema 132 kV posicions trafos», amb finalitat ND (nova demanda), amb codi CINI I28A2D21 (corresponent a posició amb interruptor en parc intempèrie-convencional de tensió U = 132 kV per a transformador) i inversió bruta de 449.600,90 € (corresponent a dues posicions amb interruptor iguals, cadascuna de 224.800,45 €), no havent-hi participació o finançament de tercers ni la previsió d'ajudes públiques en aquesta actuació. Així mateix, ha de ressaltar-se que en la descripció d'aquesta actuació en el Pla d'inversió anual 2022 la distribuïdora va indicar que el seu objecte era «dotar d'interruptors les posicions dels transformadors 132/66 kV T-1 I T-2 passant d'una configuració de sistema en H a SBP», quan en realitat la subestació ja disposa d'un esquema de barres de 132 kV en simple barra partida (SPB), atés que els interruptors s'incorporen als transformadors de potència T-1 i T-2, i no per a partir la barra de 132 kV, que ja disposa actualment d'interruptor automàtic (codi ANSI-IEEE, núm. 52) identificat amb el núm. 83 en l'esquema unifilar de la subestació.  
Ha de considerar-se que la modificació sol·licitada no genera incidències negatives en el sistema, ja que la present autorització persegueix millorar la fiabilitat i seguretat del funcionament de la subestació en la mesura que s'incorporen dos (2) nous interruptors automàtics amb els seus respectius transformadors de protecció i mesura, un per cadascun dels dos transformadors de potència existents T-1 i T-2, de relació de transformació 132/66/20 kV i potència 60+30 MVA cadascun d'ells, que actualment estan connectats directament a l'embarrat de 132 kV, a més de la substitució per renovació dels dos (2) seccionadors que actualment acoblen al dit embarrat de manera directa els esmentats transformadors de potència. Per tant, i a la vista del projecte concret tramitat a fi d'obtindre les autoritzacions ací interessades, ha d'entendre's que la finalitat declarada en el Pla d'inversió anual 2022 com a nova demanda (ND) no és correcta, sinó que ha de classificar-se amb la finalitat RR (Resta) de les sis possibles que estableix la Resolució de 3 de juny de 2022, de la Secretaria d'Estat d'Energia, per la qual s'estableix el contingut i format per a la presentació dels plans d'inversió anual i pluriennal per part de les empreses propietàries d'instal·lacions de distribució d'energia elèctrica, havent de considerar-se la inversió com a «extensió natural de les xarxes de distribució» conforme a la definició d'aquesta recollida en l'art. 21.1.a) del Reial decret 1048/2013, de 27 de desembre, pel qual s'estableix la metodologia per al càlcul de la retribució de l'activitat de distribució d'energia elèctrica.  
  
El procediment administratiu corresponent a aquesta sol·licitud ha sigut tramitat amb l'expedient de referència ATRCCT/2017/91/03, incoat a aquest efecte pel Servei Territorial d'Indústria, Energia i Mines d'Alacant; s'ha formulat i elevat proposta de resolució per la Subdirecció d'Energia i Mines adscrita a aquest centre directiu.  
  
Fonaments de dret  
La instrucció i resolució del present procediment administratiu correspon a la Generalitat, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les contemplades en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb el que es disposa en l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 13 del Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, desplegat mitjançant l'Ordre 10/2022, de 26 de setembre, i de conformitat amb el títol VIII del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, correspon a la Direcció General d'Indústria, Energia i Mines d'aquest departament la resolució del present procediment.  
  
D'acord amb l'article 38.2 de la Llei 24/2013, de 26 de desembre, del sector elèctric i amb l'article 38.1 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, la instal·lació elèctrica objecte de la sol·licitud constitueix part de les xarxes de distribució.  
D'acord amb el que es disposa en l'article 53 de la Llei 24/2013, de 26 de desembre, del sector elèctric, l'article 37 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten, tot això sense perjudici del que es preveu en aquest últim en relació amb l'exempció d'acreditació d'aquestes capacitats que potestativament puga atorgar l'Administració per als qui estiguen exercint l'activitat.  
D'acord amb els articles 39 i 53 de la Llei 24/2013, de 26 de desembre, del sector elèctric, i l'article 7.1.a i b) del Decret 88/2005, de 29 d'abril, la construcció, inclosa la seua modificació, d'instal·lacions elèctriques pertanyents a la xarxa de distribució requereix autorització administrativa prèvia i autorització administrativa de construcció.  
  
De conformitat amb l'article 7.2.c de la Llei 21/2013, de 9 de desembre, d'avaluació ambiental, s'estableix que no seran objecte d'una avaluació d'impacte ambiental simplificada, les modificacions de les característiques d'un projecte consignat en l'annex I o en l'annex II, diferents de les modificacions descrites en l'article 7.1.c ja autoritzat, executat o en procés d'execució, quan valorades per l'òrgan ambiental competent, no tinguen efectes adversos significatius sobre el medi ambient, conforme als criteris de valoració definits en l'esmentat article 7.2.c. En relació amb aquest pronunciament, s'ha tingut en consideració l'Informe sobre projectes de reforma en subestacions, de data 22 d'agost de 2017, dictat per la Subdirecció General d'Avaluació Ambiental al qual ens remetem per precisió i per a evitar reproduccions innecessàries (accessible en la web de la Conselleria d'Agricultura, Desenvolupament Rural, Emergència Climàtica i Transició Ecològica, seguint la ruta: Avaluació ambiental Procediment de tramitació i aprovació de projectes).  
  
D'acord amb l'incís a) de l'article 3 del Decret 88/2005, de 29 d'abril, la instal·lació està classificada dins del grup primer, en estar emplaçada dins d'una subestació de transformació amb tensió en algun dels seus costats igual o superior a 30 kV.  
Per a les sol·licituds d'autorització administrativa prèvia i autorització administrativa de construcció és aplicable el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb l'apartat 2.A.4) de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.  
D'acord amb el que s'estableix en l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se conforme als reglaments tècnics en la matèria, en aquest cas, el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries.  
De conformitat amb el que es disposa de la disposició transitòria primera del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, els procediments regulats en aquest decret llei en tràmit a la seua entrada en vigor, es regiran per la normativa anterior, sense perjudici que les persones interessades puguen presentar una nova sol·licitud.  
En consideració de l'anterior, complits els requisits i els procediments legals i reglamentaris establits en la legislació vigent aplicable, resolc:  
  
Primer. Atorgament d'autorització administrativa prèvia.  
Atorgar autorització administrativa prèvia a I-DE Redes Eléctricas Inteligentes, SA Unipersonal, per a la modificació per nova instal·lació de sis (6) transformadors d'intensitat i dos (2) interruptors automàtics en sengles posicions dels actuals transformadors de potència T-1 i T-2, i la substitució per renovació dels dos (2) seccionadors tripolars d'aquests a l'embarrat juntament amb la substitució i reubicació de l'actual joc de tres (3) autovàlvules de cadascun d'ells, tots en 132 kV, del parc de distribució en 132 kV de la subestació transformadora de 132/66/20 kV denominada «ST Elx Sud», amb l'abast que s'indica a continuació:  
  
Emplaçament:  
- Municipi (província): Matola, Elx (Alacant).  
- Localització: polígon 6, parcel·la 123, accés des de carretera N-340 denominada carretera a Crevillent, en la intersecció amb l'A-7.  
- Referència cadastral parcel·la: 57307Y684669604698XA.  
- Projecció cartogràfica UTM (fus 30, ETRS89) que defineixen la parcel·la són les següents, X: 696064,72, Y: 4236448,68, X: 696152,71, Y: 4236463,61, X: 696173,59, Y: 4236358,23 i X: 696045,88, Y: 4236337,84.  
- Superfície parcel·la subestació: 14.655 m².  
- Superfície subestació: 11.675,96 m².  
Instal·lacions i equips a executar:  
Sistema de 132 kV:  
En la posició de transformador existent T-1 de relació de transformació 132/66/20 kV, potència total 60+30 MVA, distribuïda en 60 MVA en un dels debanaments en estrela de 132 kV o 66 kV i de 30 MVA en el de 20 kV en triangle, marca General Electric Española, número de fabricació 78212 (GEE), refrigeració tipus ONAN/ONAF:  
- Instal·lació d'un (1) interruptor automàtic tripolar de 132 kV de tensió nominal, 145 kV tensió més elevada / 3.150 A intensitat nominal / 31,5 kA d'intensitat de tall nominal.  
- Instal·lació de tres (3) transformadors d'intensitat per a protecció i mesura 5P20 50 VA.  
- Substitució d'un (1) seccionador de tripolar-comandament elèctric.  
- Substitució i reubicació de l'actual joc de tres (3) autovàlvules de 132 kV.  
En la posició de transformador existent T-2 de relació de transformació 132/66/20 kV, potència total 60+30 MVA, distribuïda en 60 MVA en un dels debanaments en estrela de 132 kV o 66 kV i de 30 MVA en el de 20 kV en triangle, marca General Electric Española, número de fabricació 81880 (GEE), refrigeració tipus ONAN/ONAF:  
- Instal·lació d'un (1) interruptor automàtic tripolar de 132 kV de tensió nominal, 145 kV tensió més elevada / 3.150 A intensitat nominal / 31,5 kA d'intensitat de tall nominal.  
- Instal·lació de tres (3) transformadors d'intensitat per a protecció i mesura 5P20 50 VA.  
- Substitució d'un (1) seccionador de tripolar-comandament elèctric.  
- Substitució i reubicació de l'actual joc de tres (3) autovàlvules de 132 kV.  
Els dos interruptors automàtics identificats amb codi CINI I28A2D21 en el Pla d'inversió anual 2022 presentat per la distribuïdora i sobre el qual ha emés un informe favorable aquesta direcció general es corresponen cadascun amb una posició de transformador amb interruptor en parc intempèrie-convencional de tensió U = 132 kV segons la Circular informativa 8/2021, d'1 de desembre, de la Comissió Nacional dels Mercats i la Competència, de petició d'informació a les empreses distribuïdores d'energia elèctrica per a la supervisió i càlcul de la retribució de l'activitat.  
Obra civil:  
Condicionament del terreny per a la implantació del nou edifici de cel·les i control a instal·lar. Serà necessària la realització de noves fonamentacions per als nous suports del parc de 132 kV, i en concret per als suports d'interruptor i transformadors d'intensitat de 132 kV.  
  
Es construiran totes les canalitzacions elèctriques necessàries per a l'estesa dels corresponents cables de potència i control.  
El pressupost total del projecte de modificació de la instal·lació objecte de la present autorització és de quatre-cents quaranta-nou mil sis-cents amb noranta cèntims d'euro (449.600,90 €), valor al qual ascendeix el projecte d'execució.  
Configuració final de la subestació (equipament existent i autoritzat per la present resolució)  
Amb aquesta autorització prèvia per a instal·lació de nou equipament i substitució per renovació d'un altre, la configuració final de la subestació de distribució «ST Elx Sud» quedarà com es detalla a continuació, d'acord amb l'esquema unifilar del projecte presentat junt amb la sol·licitud d'autorització, i sense que la següent descripció supose que les instal·lacions que es detallen disposen de les autoritzacions i/o regularitzacions exigibles legalment i/o reglamentàriament, excepte les que són objecte expressament de la present resolució:  
Sistema elèctric de 132 kV (esquema de simple barra partida, SPB)  
  
- Dos (2) posicions de línia, cadascuna formada per un interruptor tripolar, tres transformadors d'intensitat, un seccionador tripolar de barres, un seccionador tripolar de línia amb connexió a terra i un transformador de tensió capacitiu en la fase central:  
• L-1: L/Crevillent.  
• L-2: L/Rocamora.  
- Una (1) posició d'acoblament de barra, formada per dos seccionadors de barres, un interruptor automàtic tripolar i un transformador d'intensitat, esquema simple barra partida.  
- Dos (2) posicions de mesura de barra partida:  
• En la semibarra 1, formada per tres (3) transformadors de tensió inductius.  
• En la semibarra 2, formada per tres (3) transformadors de tensió inductius.  
- Una (1) posició de transformador T-1, objecte d'autorització per la present resolució, formada per un (1) seccionador tripolar de barres, un (1) interruptor tripolar, tres (3) transformadors d'intensitat i un joc de tres (3) autovàlvules, destinada al transformador de 132/66/20 kV, potència total 60+30 MVA, distribuïda en 60 MVA en un dels debanaments en estrela de 132 kV o 66 kV i de 30 MVA en el de 20 kV en triangle, marca General Electric Española, número de fabricació 78626 (GEE), refrigeració tipus ONAN/ONAF.  
- Una (1) posició de transformador T-2, objecte d'autorització per la present resolució, formada per un (1) seccionador tripolar de barres, un (1) interruptor tripolar, tres (3) transformadors d'intensitat i un joc de tres (3) autovàlvules, destinada al transformador de 132/66/20 kV, potència total 60+30 MVA, distribuïda en 60 MVA en un dels debanaments en estrela de 132 kV o 66 kV i de 30 MVA en el de 20 kV en triangle, marca General Electric Española, número de fabricació 81465 (GEE), refrigeració tipus ONAN/ONAF.  
- Una (1) posició de transformador T-3, formada per un seccionador tripolar de barres, un (1) interruptor tripolar, tres (3) transformadors d'intensitat i un joc de tres (3) autovàlvules, destinada al transformador de 132/20 kV, potència total 40 MVA, marca Incoesa Trafos, SA, número de fabricació 126738 (INC), refrigeració tipus ONAN/ONAF.  
  
Sistema elèctric de 66 kV (esquema de doble barra amb interruptor)  
Sobre el qual no es realitza cap ampliació ni renovació, que queda com està actualment.  
- Cinc (5) posicions de línia, cadascuna formada per un (1) interruptor tripolar, dos (2) transformadors d'intensitat, un (1) seccionador tripolar de barres, un (1) seccionador tripolar de línia amb connexió a terra i un (1) transformador de tensió capacitiu en la fase central:  
• L-5: L/Crevillent.  
• L-6: L/Elx.  
• L-7: L/Guardamar-FEMSA-Santa Pola-C.R.L. El Molar.  
• L-8: L/Elx - Santa Pola.  
• L-9: L/Novelda - C.H.S. de Crevillent.  
A més, hi ha una línia de reserva sense equipar (L-4), prevista per a poder interconnectar una subestació mòbil.  
- Una (1) posició d'acoblament de les barres 1 i 2, formada per un (1) interruptor tripolar, dos (2) transformadors d'intensitat i dos (2) seccionadors tripolars.  
- Dos (2) posicions de mesura, formada cadascuna per tres (3) transformadors d'intensitat, una per a cadascuna de les barres (barra 1 i barra 2), situades en un dels extrems de cadascuna d'elles.  
- Una (1) posició de transformador T-1, formada per dos (2) seccionadors tripolars de barres, un (1) interruptor tripolar, dos (2) transformadors d'intensitat, 132/66/20 kV, número de fabricació 78184 (GEE), esmentat en la descripció del sistema de 132 kV.  
- Una (1) posició de transformador T-2, formada per dos (2) seccionadors tripolars de barres, un (1) interruptor tripolar, dos (2) transformadors d'intensitat, 132/66/20 kV, número de fabricació 81365 (GEE), esmentat en la descripció del sistema de 132 kV.  
Sistema elèctric de 20 kV (format per una simple barra partida amb unió-partició mitjançant interruptor automàtic)  
Sobre el qual no es realitza cap ampliació ni renovació, que queda com està actualment.  
- Barra 1 composta per:  
• Set (7) cel·les de línia, totalment equipades cadascuna amb seccionador de connexió a terra, interruptor automàtic i joc de tres transformadors de mesura d'intensitat.  
• Una (1) cel·la de transformador de potència, per a connectar amb el secundari de 20 kV del transformador T-1, 132/66/20 kV, de 30 MVA en 20 kV, en triangle, marca General Electric Española, número de fabricació 78093 (GEE).  
• Una (1) cel·la per a transformador de serveis auxiliars, TSA-1, 100 kVA, 21,5/0,420-242 kV, Dy11, que inclou el mesurament de tensió en barres.  
• Una (1) cel·la de partició de barres (barra 1 amb la barra 2), que inclou interruptor automàtic i tres transformadors de mesurament d'intensitat.  
- Barra 2 composta per:  
• Set (7) cel·les de línia, totalment equipades cadascuna amb seccionador de connexió a terra, interruptor automàtic i joc de tres transformadors de mesura d'intensitat.  
• Una (1) cel·la de transformador de potència, per a connectar amb el secundari de 20 kV del transformador T-2, 132/66/20 kV, de 30 MVA en 20 kV, en triangle, marca General Electric Española, 81076 (GEE).  
• Una (1) cel·la de transformador de potència, per a connectar amb el secundari de 20 kV del transformador T-3, 132/20 kV, potència total 40 MVA, marca Incoesa Trafos, SA, número de fabricació 126738 (INC).  
• Una (1) cel·la per a transformador de serveis auxiliars, TSA-1, 100 kVA, 21,5/0,420-242 kV, Dy11, que inclou la mesura de tensió en barres.  
• Una (1) cel·la d'unió de barres (barra 2 amb la barra 1), sense equipar interruptor automàtic.  
De conformitat amb l'últim paràgraf de l'article 53.6 de Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part d'I-DE Redes Eléctricas Inteligentes, SA Unipersonal, d'acord amb altres disposicions que resulten aplicables, i especialment les relatives a l'ordenació del territori i al medi ambient.  
El titular de la present autorització tindrà els drets, deures i obligacions recollits en el títol VII de la Llei 24/2013, de 26 de desembre, del sector elèctric i el seu desplegament reglamentari. En tot cas, I-DE Redes Eléctricas Inteligentes, SA Unipersonal haurà d'observar els preceptes, mesures i condicions que s'establisquen en la legislació aplicable a cada moment a l'activitat de distribució d'energia elèctrica.  
  
L'incompliment de les condicions i requisits establits en la present autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon. Atorgament d'autorització administrativa de construcció  
Atorgar autorització administrativa de construcció dels elements i/o parts de la instal·lació del projecte tècnic d'execució, de data 8 d'abril de 2017, redactat per una persona tècnica titulada competent i acompanyat de declaració responsable de data 10 de desembre de 2017, presentat per a la construcció de la modificació de la instal·lació corresponent descrita en el punt primer d'aquesta resolució, i habilitar I-DE Redes Eléctricas Inteligentes, SA Unipersonal a la construcció de la instal·lació interessada complint els requisits tècnics exigibles i d'acord amb les següents condicions:  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel titular d'aquesta.  
  
En cas que fora necessari introduir modificacions en la instal·lació, el titular de la present resolució haurà de sol·licitar prèviament a la seua execució les autoritzacions corresponents. En cas de tractar-se de modificacions no substancials segons l'article 13 del Decret 88/2005, no es requerirà autorització administrativa prèvia ni autorització administrativa de construcció de la modificació, devent únicament obtindre l'autorització d'explotació. Per a la sol·licitud d'autorització d'explotació es procedirà conforme al que disposa l'article 12 del Decret 88/2005, aportant, a més, la documentació tècnica acreditativa del compliment de les condicions de seguretat de les instal·lacions i de l'element modificat.  
  
2. La instal·lació a executar complirà, en tot cas, el que s'estableix en el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23.  
3. El termini d'execució de la instal·lació serà de dos (2) mesos des de l'endemà de la seua notificació. No obstant això, amb anterioritat a la seua finalització, podrà sol·licitar-se una ampliació concreta d'aquest mitjançant sol·licitud motivada davant aquest òrgan directiu, acompanyant a aquest efecte la documentació justificativa de la demora i del cronograma de treballs previstos per al nou termini sol·licitat.  
4. Si conforme preveu el projecte tècnic administratiu presentat, en el seu apartat 3.2.1, es requereix, per a l'execució de l'ampliació i renovació autoritzada, mantindre el subministrament de la subestació, la connexió d'una subestació mòbil i la seua interconnexió amb els sistemes de 132 kV i 20 kV mitjançant cables aïllats, la distribuïdora deurà prèviament tramitar i obtindre l'autorització administrativa d'implantació d'aquesta conforme estableix l'annex de la Llei 24/2013, de 26 de desembre, del sector elèctric.  
5. El titular de la present resolució estarà obligat a comunicar per escrit amb l'adequada diligència les incidències dignes d'esment que es produïsquen durant l'execució, tant a aquesta direcció general com al Servei Territorial d'Indústria, Energia i Mines d'Alacant.  
6. Així mateix, el titular de la present resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.  
7. Sense perjudici del previst en l'article 12.4 del Decret 88/2005, de 29 d'abril, personal tècnic en la matèria adscrit a aquesta direcció general o del Servei Territorial d'Indústria, Energia i Mines corresponent a la província de la instal·lació objecte de la present resolució podrà realitzar les comprovacions i les proves que considere necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució al servei territorial competent en matèria d'energia.  
8. Finalitzades les obres de construcció de la instal·lació, I-DE Redes Eléctricas Inteligentes, SA Unipersonal, en el termini màxim de deu (10) dies hàbils ho comunicarà al servei territorial competent en matèria d'energia a l'efecte de la sol·licitud de l'autorització d'explotació prevista en l'article 12 del Decret 88/2005, de 29 d'abril. Amb aquesta sol·licitud s'acompanyarà un certificat de direcció i final d'obra, subscrit per una persona facultativa competent, acreditant que és conforme als reglaments tècnics en la matèria i a la present autorització administrativa i autorització de construcció del projecte d'execució, al qual acompanyarà la resta de documentació exigida per la regulació del sector elèctric i de seguretat industrial aplicable a la instal·lació. Quan l'esmentat certificat de direcció i final d'obra no estiga visat pel corresponent col·legi professional, s'acompanyarà de l'oportuna declaració responsable, d'acord amb l'indicat en la Resolució de 22 d'octubre de 2010, de la Direcció General d'Energia, publicada en el DOGV núm. 6389, de data 3 de novembre de 2010.  
  
En tractar-se d'una instal·lació d'una activitat regulada econòmicament pel sistema elèctric i sotmesa a planificació o retribució, s'acompanyarà una certificació del sol·licitant de l'autorització d'explotació relativa a la informació de les característiques tècniques i econòmiques d'aquelles contingudes en el pla anual del transportista o distribuïdor i les referències, quan siga procedent, a les instal·lacions tipus previstes en la regulació en què queda enquadrada, així com aquesta mateixa informació corresponent a la instal·lació efectivament executada i l'autorització d'explotació de la qual se sol·licita. Igualment s'indicarà el pressupost real d'execució, i la part que haja sigut sufragada per tercers diferents del sol·licitant d'aquesta autorització. Aquesta mateixa informació s'acompanyarà respecte a les instal·lacions existents que són modificades, substituïdes i/o adequades, aportant còpia de les autoritzacions d'explotació (o actes de posada en servei), i en cas de no aportar-les, justificació de no disposar d'aquestes, i en aquest cas s'acompanyarà de la referència a l'expedient i data d'aquestes perquè siga sol·licitada per aquesta administració amb la finalitat que en la resolució d'autorització d'explotació de les instal·lacions la posada en servei de les quals s'autoritze es faça referència expressa al desmantellament i tancament de les parts afectades.  
Quan aquest centre directiu siga el competent per a autoritzar l'explotació de la instal·lació, el corresponent servei territorial realitzarà la instrucció d'aquest procediment i elevarà a aquesta direcció general la documentació pertinent per a emetre la respectiva autorització d'explotació, juntament amb el seu informe.  
9. Aquesta direcció general, amb el tràmit previ de l'oportú procediment, deixarà sense efecte la present autorització en qualsevol moment en què observe l'incompliment o inobservança de les condicions imposades en aquesta.  
  
Tercer. Publicitat i notificació de la present resolució  
Ordenar:  
- la publicació d'aquesta resolució en el Diari Oficial de la Generalitat Valenciana.  
- la notificació d'aquesta resolució a I-DE Redes Eléctricas Inteligentes, SA Unipersonal, a totes les administracions o organismes públics i empreses del servei públic o serveis d'interés general que han intervingut, o pogut intervindre, en el procediment d'autorització, les que han emés, o degueren emetre, condicionat tècnic al projecte d'execució, així com a les restants interessades en l'expedient.  
Tot això de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Contra la present resolució, que no posa fi a la via administrativa, podrà interposar-se un recurs d'alçada davant la Secretaria Autonòmica d'Economia Sostenible, Sectors Productius, Comerç i Consum d'aquesta conselleria en el termini d'un mes, comptat des de l'endemà de la seua notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 9 de desembre de 2022.- La directora general d'Indústria, Energia i Mines: Silvia Cerdá Alfonso.